**Ford Mondeo pääosassa Euroopan ennätyksessä: Euroopan alhaisin dieselpolttoaineen kulutus**

**Norjalaiset Knut Wilthil ja Henrik Borchgrevink ajoivat Helsingistä Osloon 1.6-litraisella diesel-Mondeolla yhdellä tankillisella dieselpolttoainetta. Helsingissä autoon tankattiin 70,92 litraa dieseliä, jonka jälkeen tankki sinetöitiin Norjan lähetystön edustajan todistaessa asiaa. Tankki oli tyhjä 46 tuntia ja 2 536,4 kilometriä myöhemmin, mikä tarkoittaa 2,79648 litran kulutusta sadalla kilometrillä. Uusi Euroopan ennätys on syntynyt.**

**Helsinki 15.5.2012** - Wilthil ja Borchgrevink lähtivät matkaa Helsingistä lauantaina 12.5. klo 05.00. Tavoitteena oli päästä yhdellä tankillisella eli hieman yli 70 litralla dieselpolttoainetta Osloon, jonne on matkaa 2 467,7 kilometriä. Herrat saapuivat Osloon kaupungin eteläpuolelta, ajoivat kaupungin läpi ja jatkoivat matkaa niin pitkälle kuin polttoainetta riitti. Tankki oli tyhjä noin 25 kilometriä Oslon pohjoispuolella, jossa paikallinen poliisiviranomainen tarkisti tankin sinetöinnin.

Euroopan ennätykseen johtaneen matkan reitti kulki Helsingistä länsirannikkoa pitkin Haaparantaan ja siitä Ruotsin itärannikkoa pitkin Tukholmaan. Tukholmasta otettiin suunta kohti länsirannikon Uddevallaa ja siitä edelleen kohti Osloa.

Herrojen viimevuotinen ennätysyritys Murmanskista Osloon kariutui rankkoihin olosuhteisiin. Venäjällä osa teistä oli erittäin huonossa kunnossa ja Ruotsissa he joutuivat ajamaan pääosin rankkasateessa. Tällä kertaa olosuhteet olivat täydelliset.

Wilthil ja Borchgrevink ovat väsyneitä, mutta onnellisia Euroopan ennätyksen haltijoita. Heillä oli tiedossaan matkaa lähdettäessä, että muutama päivä aiemmin Yhdysvalloissa oli tehty polttoaineenkulutuksen maailmanennätys autolla, jossa oli 2,2 litraan enemmän dieselpolttoainetta kuin heidän Mondeossaan. Erona oli myös se, että Yhdysvalloissa ajettiin vain päivällä, kun norjalaiset ajoivat 46 tuntia yhtäjaksoisesti. Matkassa norjalaiset hävisivät 80,6 kilometriä, mutta keskikulutuksessa he olivat hieman parempia.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com